CELEX: C2004/262/60
Language: da
Date: 2004-10-23 00:00:00
Title: Sag T-271/04: Sag anlagt den 5. juli 2004 af Cytimo S.A. mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/31
            
         Sag anlagt den 5. juli 2004 af Cytimo S.A. mod Kommissionen for De Europæiske Fællesskaber
   (Sag T-271/04)
   (2004/C 262/60)
   Processprog: fransk
   Ved De Europæiske Fællesskabers Ret i Første Instans er der den 5. juli 2004 anlagt sag mod Kommissionen for De Europæiske Fællesskaber af Cytimo S.A. (Bruxelles) ved avocats Pierre Van Ommeslaghe og Isabelle Heenen.
   Sagsøgeren har nedlagt følgende påstande:
   
               —
            
            
               Det fastslås, at sagsøgte har pådraget sig ansvar i kontrakt ved egen skyld og sagsøgte tilpligtes at betale sagsøgeren et beløb på 27 330 577,77 EUR, den anslåede størrelse af det lidte tab, med tillæg af den lovbestemte rente i Belgien (p.t. 7 %) fra datoen for denne stævning til betaling sker, idet dette beløb dog kan reguleres under sagen.
            
         
               —
            
            
               Subsidiært fastslås det, at Fællesskabet, repræsenteret af Kommissionen, har pådraget sig ansvar, og Kommissionen tilpligtes at betale sagsøgeren et beløb på 20 589 332,22 EUR som erstatning for det lidte tab, samt morarenter på 6 % af dette beløb fra tidspunktet for dommens afsigelse til betaling sker, idet dette beløb dog kan reguleres under sagen.
            
         Søgsmålsgrunde og væsentligste argumenter:
   Sagsøgeren hævder at have indgået en lejekontrakt med Kommissionen vedrørende en ejendom beliggende i Bruxelles på 16 954 m2. Kommissionen har ifølge sagsøgeren også givet sit samtykke til, at udlejeren gav ordre til det indvendige indretningsarbejde, der var anmodet om.
   Imidlertid gjorde Kommissionen inden den 1. november 2003 — datoen for lejekontraktens ikrafttræden — opmærksom på, at den hverken agtede at leje ejendommen eller at godtgøre sagsøgeren for det arbejde, der allerede var påbegyndt.
   Til støtte for sine påstande har sagsøgeren gjort gældende, at:
   
               —
            
            
               selvom lejekontrakten ikke formelt var underskrevet af Kommissionen, var den pågældende kontrakt alligevel bindende for parterne, idet kontrakten efter belgisk ret er indgået alene ved parternes enighed uden yderligere formalitetskrav,
            
         
               —
            
            
               Kommissionen har pådraget sig ansvar ved at nægte at opfylde kontrakten.
            
         Sagsøgeren har anmodet om, at kontrakten ophæves på grund af Kommissionens misligholdelse i medfør af den belgiske code civils artikel 1.184, og at Kommissionen tilpligtes at erstatte sagsøgeren det tab, denne har lidt som følge af denne ophævelse.
   Subsidiært — for det tilfælde at Retten ikke anerkender, at den omhandlede kontrakt er indgået — har sagsøgeren anført, at Kommissionen har begået en culpøs handling uden for kontraktforhold ved afbrydelsen af forhandlingen. Sagsøgeren påstår i denne henseende, at sagsøgte har handlet i strid med princippet om redelig handlemåde ved at skuffe Citymos berettigede forventning ved forhandlingen af kontrakten, og ved at bibringe sagsøgeren den opfattelse, at kontrakten ville blive indgået, for derefter at trække sig tilbage, uden loyalt at informere den anden part om denne holdningsændring.